**Ce-ar fi..?**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce-ar fi Iubirea fără Tine

Şi ce-aş fi eu în lumea ei?

De n-ai fi Tu, Doamne cu mine

Mult ar mai plânge ochii mei!

Ce mi-ar fi viaţa fără dorul

Cel sfânt, trimis din veşnicii?

N-aş mai cunoaste-acum fiorul

Deplinei Tale, Bucurii!

Şi ce mi-ar fi trăirea-n noapte

Sau în lumină, zi de zi,

De nu mi-a spune-n mii de şoapte

Că mă iubeşti.. mă vei iubi,

Cât timp va ţine veşnicia

Şi cât voi fi pe-acest pământ...

Păstrează-mi Doamne Bucuria...

Mă fă părtaş la Haru-Ţi Sfânt!

19.08.2015